
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: „Асфалтова база – Ерден“- производство на асфалтови смеси с оператор „Трейс София“ ЕАД, гр. София
Дата на извършване на проверката: 12.07.2018 г.

Място на извършване на проверката: с. Ерден, общ. Бойчиновци, обл. Монтана
Проверени компоненти и фактори на околната среда:

· Опасни химични вещества
· Почви

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за защита от вредното въздействие на химичните вещества и смеси (ЗЗВВХВС) и подзаконовите му нормативни актове, 
· Наредба за реда и начина за съхранение на опасни химични вещества и смеси;
· Закона за почвите (ЗП);

Извършени дейности:
За датата на проверката оператора е уведомен с писмо на РИОСВ – Монтана с изх. № 2040/11.07.2018 г. и с приложена Заповед № РД-173/11.07.2018 г. на директора на РИОСВ – Монтана за извършване на комплексна проверка на място на обект: „Асфалтова база – Ерден“- производство на асфалтови смеси с оператор „Трейс София“ ЕАД, гр. София
На 12.07.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-173/11.07.2018 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Производствена площадка;
· Резервоари за съхранение

· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на асфалтови смеси. Площадщата на АБ-Ерден е разположена извън регулация на населеното място върху имоти, собственост на дружеството. Наличното производствено оборудване е описано в съставения на място констативен протокол. 

1. Компонент «Почви»
Работната част на площадката е асфалтирана. Няма констатиране на натрупани вещества и материали, които да създават предпоставки за замърсяване на почви в съседните терени. Всички дейности се извършват в рамките на работната площадка. Има изграден склад за инертни материали – депо за каменна фракция.
2. Фактор «Опасни химични вещества»

Дружеството е потребител по веригата на доставки в съответствие с изискванията на Регламент ЕО 1907/2006 REACH. За дейността си използва химични вещества и смеси, които са описани в съставения на място констативен протокол.
Използвания продукт за индустриална употреба е регистриран според Регламент REACH 1907/2006 като UVCB. Химичната смес не е класифицирана като опасна съгласно Регламент (ЕО) № 1272/2008. При производството на асфалтовите смеси не се влагат други химически добавки. Съхранението се извършва в лежащи резервоари разположени в обща обваловка. 

Не се извършва производство на гасена вар и варови разтвори.

Представени са информационни листове за безопасност на български език, изготвени в съответствие с чл. 31 и Приложение II от Регламент REACH и неговите изменения (Регламент ЕО 453/2010 и Регламент ЕО 2015/830).

Спазват се условията за съхранение, посочени в ИЛБ, както и изискванията на Наредба за реда и начина за съхранение на опасни химични вещества и смеси.

Заключение:
От извършената проверка не са дадени задължителни за изпълнение предписания.
Няма констатирани нарушения при проверката и замърсявания на околната среда. 

Приоритети за последваща контролна дейност:

· Недопускане на замърсяване на почвите
· Законосъобразна употреба и съхранение на химичните вещества и смеси

